మరో 8వేల కోట్ల వరకూ పెరిగే అంచనా 
29 నుంచి సెప్టెంబరు 12వరకూ ఇష్యూ
హైదరాబాద్‌, ఆగస్టు 26: ప్రైవేటురంగ గృహరుణాల మంజూరుసంస్థ దేవాన్‌ హౌసింగ్‌ఫైనాన్స్‌ కార్పొరేషన్‌ లిమిటెడ్‌ (డిహెచ్‌ఎఫ్‌ఎల్‌) తాజాగా రెండువేల కోట్ల రూపాయల ఎన్‌సిడిల జారీకి శ్రీకారం చుడుతోంది. ఈనెల 29వ తేదీనుంచి సెప్టెంబరు 12వ తేదీవరకూ ఎన్‌సిడిలను జారీచేస్తోంది. ఇష్యూసైజ్‌ రెండువేల కోట్లే అయినప్పటికీ మరో ఎనిమిదివేల కోట్ల రూపాయల అంచనాలకు మంచి కొనుగోలు అవకాశం కూడా ఉంచుకుని ఇష్యూసైజ్‌ను మాత్రం రూ.2వేలుకోట్లుగా కంపెనీ ప్రకటించింది. మూడు, ఐదు, ఏడేళ్ల కాల పరిమితి గల బాండ్లు వార్షిక చెల్లింపుసదుపాయంతో వస్తున్నాయి. వార్షికదిగుబడి 9.05శాతంనుంచి 9.25 శాతం వరకూ ఉంటుందని కంపెనీ వివరించింది. ఏడుసంవత్సరాల కాలపరిమితి ఉన్న వాటికి వార్షిక వడ్డీ చెల్లింపు ఉంటుంది. ఎనిమిదివేల కోట్ల రూపా యల అంచనాలకుమించిన చందా అవకాశం ఉంది. ఎన్‌ఎస్‌ఇ, బిఎస్‌ఇలపై ఎన్‌సిడి లిస్టింగ్‌ ప్రతిపాదించి నట్లు కంపెనీ ప్రకటించింది. మొదటగా వచ్చినవారికి మొదటే కేటాయిస్తామని ఆఫర్‌ ప్రకటించింది. కంపెనీ బోర్డు డైరెక్టర్ల నిర్ణయం ప్రకారం విస్తరించే అవకాశం ఉన్న ఎన్‌సిడిలకు సెప్టెంబరు 12వ తేదీ ముగు స్తుందని కంపెనీ ప్రకటించింది. కంపెనీ ఎండి కపిల్‌ వాద్వాన్‌ మాట్లా డుతూ ఎన్‌సిడి పబ్లిక్‌ ఇష్యూ గృహరుణ విభాగంలో బెంచ్‌మార్క్‌ను సృష్టించిందన్నారు. అల్పాదాయ మధ్యతరహా ఆదాయ వర్గాల అవ సరాలు తీర్చడంతోపాటు వాటాదారుల విలువలను వృద్ధిచేసిన లాభ దాయకతను పెంచుతుందన్నారు. కంపెనీ సిఇఒ హర్షిల్‌మెహతా మాట్లాడుతూ భారీస్థాయిలో కస్టమర్లను ఆకర్షించేందుకు భవిష్యత్‌ గృహరుణ విభాగం మరింత పెరుగుతున్నదని, ఇందులబాటులో నిధులను సమీకరించేందుకు ప్రస్తుతం జారీచేస్తున్న ఎన్‌సిడిలు ఎంతో ఉపకరిస్తాయన్నారు. సిరీస్‌వన్‌లో మూడేళ్ల కాలపరమితి ఉన్నవాటికి ప్రతి ఏటా కూపన్‌ చెల్లింపు ఉంటుంది. కేటగిరీ2లో ఎన్‌సిడి కొనుగోలుదారులకు కూపన్‌రేట్‌ 9.05శాతం, కేటగిరీ 3,4 ఇన్వెస్టర్లకు 9.10శాతం ఉంటుంది. సిరీస్‌ 2కు ఐదేళ్ల కాలపరిమితి విదించింది. ఈ కేటగిరీల్లో 3,4 ఇన్వెస్టర్లకు 9.15శాతం గా నిర్ణయించారు. మూడోసిరీస్‌లో ఏడేళ్ల కాలపరిమితి బాండ్లకు చెల్లింపులు ఒకటి, రెండు కేటగిరీలకు 9.05శాతం, 3,4 కేటగిరీ ఇన్వెస్టర్లకు 9.25శాతంగా ఉం టుందని సిఇఒ వివరించారు. ఈక్విటీ, రుణపరపతి మార్కెట్లలో మందగమనం ఉంటే కార్పొరేట్లు, రియాల్టీ సంస్థలన్నీ కూడా ఎన్‌సిడిల జారీవైపు మళ్ళుతున్నా యి. సురక్షిత మార్కెట్‌గా భావిస్తున్న బాండ్ల మార్కెట్‌కుఎక్కువగా విదేశీఇన్వెస్టర్లు సైతంమక్కువ చూపుతుం డటంతో భారత్‌లో ఎన్‌సిడిలకు మరింతగా ప్రాధాన్యం పెరుగుతోంది.